section_heading: Koncept
paragraph_text: Album je izgrađen na iskustvima i eksperimentima koje je sastav isprobao na svojim ranijim nastupima i pjesmama, ali nedostaje mu dugih instrumentalnih dijelova koji su, po mišljenju kritičara Davida Frickea postali karakteristični za sastav nakon što ih je napustio Barrett. Gitarist David Gilmour, Barrettova zamjena, kasnije se osvrnuo na te instrumentalne dijelove kao "psihodelične i glupave stvari". Album zahvaća lirske teme sukoba, pohlepe, prolaska vremena, smrti i ludila. Također, album je poznat i po filozofskim tekstovima.